**คำอธิบาย**

**การรายงานผลการปฏิบัติงานตามโครงการเร่งรัดงานรังวัดและงานทะเบียนในสำนักงานที่ดิน ประจำปีงบประมาณ พ.ศ.2561**

**ฝ่ายทะเบียน**

**งานเสร็จ – ประเภทงานออกโฉนดที่ดิน** หมายถึงการเคลื่อนไหวของงานในแต่ละเรื่องไปอีก 1 ชั้นโดยแยก เป็น 2 ด้าน คือ

1. ด้านภายนอก ได้แก่ แจ้งผู้ขอมาดำเนินการและมีการสอบสวนเพิ่มเติม, การสอบถามหน่วยงานภายนอก, นำเรื่องเข้าสู่กระบวนการพิสูจน์สิทธิ์ในที่ดิน

2. ด้านภายใน ได้แก่ ส่วนฝ่ายรังวัดดำเนินการ, เสนอเรื่องให้ผู้บังคับบัญชา ตามลำดับชั้นพิจารณาออกโฉนดที่ดิน, สั่งยกเลิกคำขอ

**- ประเภทแบ่งแยก/สอบเขต/รวมโฉนดที่ดิน/มรดก/ใบแทน** หมายถึง งานที่ดำเนินการแล้ว เสร็จตามระเบียบกรมที่ดินว่าด้วยการรายงานผลการปฏิบัติงานและการจัดการงานค้างของ

สำนักงานที่ดิน พ.ศ. 2555

**ฝ่ายรังวัด**

**งานเสร็จ** หมายถึง งานแต่ละประเภทที่ได้ดำเนินการเสร็จและส่งให้ฝ่ายทะเบียนดำเนินการแล้ว

**วิธีดำเนินการเพื่อให้งานเสร็จของเจ้าพนักงานที่ดินจังหวัด**

– ให้อธิบายแนวทางการบริหารจัดการของเจ้าพนักงานที่ดินจังหวัดเท่านั้น ไม่หมายความรวมถึง   
 เจ้าพนักงานที่ดินสาขา / ส่วนแยก

**การกรอกแบบฟอร์ม**

- ให้สำนักงานที่ดินจังหวัดเป็นผู้รวบรวมข้อมูลของทุกสำนักงาน ลงในแบบฟอร์มเดียวกัน

- ผลการปฏิบัติงานที่รายงานต้องเป็นงานค้างที่แจ้งให้กรมที่ดินทราบแล้วเท่านั้น

- ให้สำนักงานที่ดินจังหวัดส่งรายงานผลการปฏิบัติงาน ฯ ตามแบบฟอร์มที่กำหนดพร้อม CD ทั้งนี้ สามารถส่งรายงานทางไปรษณีย์อิเล็กทรอนิกส์ pepc@dol.go.th